Anexa la H.C.L. Sighișoara nr. \_\_\_\_\_\_\_\_

**R E G U L A M E N T**

**privind procedura de autorizare şi condiţiile de refacere a domeniului public şi privat al municipiului Sighişoara afectat în urma executării lucrărilor tehnico - edilitare**

**Cap.I. DISPOZIȚII GENERALE**

**I.1. Cadrul legal**

**Art. 1** Prezentul Regulament a fost întocmit în baza următoarelor acte normative:

* Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Legea nr. 51/2006 a serviciilor comunitare de utilități publice, republicată, cu modificările și completările ulterioare;
* Legea 50/1991 privind autorizarea executării lucrărilor de construcții, republicată, cu modificările și completările ulterioare;
* Legea 10/1995 privind calitatea în construcții, cu modificările și completările ulterioare;
* OUG 195/2002 privind circulația pe drumurile publice, republicată, cu modificările și completările ulterioare;
* Legea nr. 227/2015 privind Codul fiscal, cu modificările și completările ulterioare;
* O.G. nr. 43/1997 privind regimul drumurilor, republicată, cu modificările și completările ulterioare;
* O.G. nr. 21/2002 privind gospodărirea localităților urbane și rurale, cu modificările și completările ulterioare;
* O.G. nr. 2/2001 privind regimul juridic al contravențiilor, cu modificările și completările ulterioare;
* Legea nr. 273/2006 privind finanțele publice locale, cu modificările și completările ulterioare;

**I.2. Obiectul Regulamentului**

**Art. 2** Prezentul Regulament are ca scop stabilirea cadrului tehnico-organizatoric pentru obținerea autorizării lucrărilor de investiții, reparații sau intervenții de urgență asupra rețelelor tehnico-edilitare realizate pe domeniul public și privat al municipiului Sighișoara și pentru derularea în condiții optime a lucrărilor de refacere a suprafețelor afectate, respectiv:

* Condițiile și documentele necesare obținerii avizului de săpătură în cazul lucrărilor aferente rețelelor tehnico-edilitare realizate pe domeniul public și privat al municipiului Sighișoara;
* Obligațiile beneficiarului avizului de săpătură;
* Tehnologiile de refacere a suprafețelor afectate;
* Sancțiunile aplicabile în cazul nerespectării prevederilor acestui Regulament.

**I.3. Definirea unor termeni utilizați în cadrul prezentului Regulament**

**Art. 3** În sensul prezentului Regulament, noțiunile de mai jos se definesc după cum urmează:

* aviz de săpătură – document scris, emis de către Municipiul Sighișoara, prin care se stabilesc termenele și condițiile de execuție a lucrărilor la rețelele tehnico-edilitare aflate pe domeniul public și privat al municipiului Sighișoara;
* rețele tehnico-edilitare – ansamblul sistemelor de utilități publice destinate furnizării/prestării serviciilor de utilități publice;
* domeniu public – totalitatea bunurilor mobile și imobile dobândite conform legii, aflate în proprietatea publică a unității administrativ-teritoriale, care, potrivit legii sau prin natura lor, sunt de folosință sau interes public local, declarate ca atare prin hotărâre a Consiliului Local și care nu au fost declarate prin lege bunuri de uz sau interes public național;
* domeniu privat – bunuri aflate în proprietatea municipiului Sighișoara și care nu fac parte din domeniul public al municipiului Sighișoara ;
* perioada de valabilitate a Avizului de săpătură – perioada cuprinsă între data începerii lucrărilor și data finalizării lucrărilor (cu aducerea zonei afectate la starea inițială), date stabilite prin respectivul aviz;
* zona afectată – zona carosabilă, trotuar, alei, platformă, zonă verde;
* solicitant – titularii de rețele sau orice persoană fizică sau juridică care intervine la rețelele de utilitate publică și afectează domeniul public sau privat al municipiului Sighișoara;
* readucere la starea inițială – refacerea integrală a tuturor suprafețelor afectate (carosabil, trotuar, zone verzi etc.), conform condițiilor de refacere prevăzute în prezentul Regulament.

**I.4. Domeniul de aplicare**

**Art. 4** (1)Prezentul Regulament se aplică lucrărilor de investiții, reparații și intervenții la rețelele tehnico – edilitare executate pe domeniul public și privat al Municipiului Sighișoara de către persoane fizice, persoane juridice, deținători sau administratori de rețele, precum și de prestatori autorizați care intervin la aceste rețele.

 (2) Răspunderea civilă, penală și administrativă față de terți, rezultată ca urmare a efectuării lucrărilor pe domeniul public și privat, revine în totalitate titularului de rețele sau executantului de lucrări, după caz.

**Cap. II. PROCEDURA PRIVIND OBȚINEREA AVIZULUI DE SĂPĂTURĂ PENTRU LUCRĂRILE EXECUTATE PE DOMENIUL PUBLIC ȘI PRIVAT AL MUNICIPIULUI SIGHIȘOARA**

**II.1. Lucrări de investiții la rețelele tehnico – edilitare**

 **Art. 5** Lucrările de investiții, reabilitare, modernizare la rețelele tehnico-edilitare, care sunt supuse procedurii de obținere a autorizației de construire, se pot executa numai în baza unui aviz de săpătură, eliberat de către Municipiul Sighișoara, conform anexei nr. 3 la prezentul Regulament, în baza unei cereri, depusă cu 10 – 15 zile înainte de începerea lucrărilor, însoțită de următoarele documente:

* cerere tip - eliberată de municipiul Sighișoara, conform Anexei nr. 1 la prezentul Regulament;
* certificat de urbanism (copie);
* autorizaţia de construire (copie);
* planul de situaţie vizat spre neschimbare (anexă la autorizaţia de construire), pe care să fie marcată zona afectată;
* graficul de eșalonare al lucrărilor;
* memoriu tehnic și detalii de execuție, suprafața afectată în metri pătrați defalcată pe carosabil/trotuar/spațiu verde ;
* copie CUI a firmei constructoare;
* copie dupa CI/BI a responsabilului de lucrare din partea constructorului;
* datele de contact ale responsabilului lucrărilor de refacere;
* contractul ferm cu o firmă autorizată în lucrări de drumuri, pentru refacerea suprafeţelor afectate, în situaţia în care executantul în cauză nu este autorizat în astfel de lucrări;
* avizul Poliţiei Rutiere;
* acordul pompierilor, dacă lucrările necesită închiderea totală a străzii;
* dovada plății taxei pentru obținerea avizului de săpătură şi a garanţiei pentru lucrările de refacere.
* aviz de la administratorul drumului în vederea refacerii structurii rutiere. Acest aviz se solicită pentru lucrările de investiții atribuite prin proceduri de achiziții publice, executate în baza unui proiect, care au ca obiect doar rețelele de utilități nu și modernizarea drumului, în vederea obținerii autorizației de construire. În certificatul de urbanism se va solicita obținerea unui aviz de la administratorul drumului în vederea refacerii structurii rutiere. La elaborarea proiectului se va folosi soluția tehnică impusă de administratorul drumului, în condițiile normelor și normativelor în vigoare.

**Art. 6** Persoanele care execută lucrări tehnico – edilitare și solicită aviz de săpătură sunt obligate ca înaintea demarării lucrărilor să preia amplasamentul de la Primăria Municipiului Sighișoara, conform procesului – verbal prevăzut în Anexa nr. 2 la prezentul Regulament. Procesul verbal va fi însoțit de planșe foto care atestă starea inițială a tuturor suprafețelor afectate.

**Art. 7 (1)** Pentru obținerea avizului de săpătură se percepe o taxă zilnică pentru perioada prevăzută în cerere, conform Hotărârii Consiliului Local privind impozitele şi taxele locale, în vigoare la data solicitării avizului.

 **(2)** Perioada pentru care se eliberează avizul de săpătură se va stabili pe baza graficului de execuție.

 **Art. 8 (1)** Companiile care deţin reţele de utilităţi publice, de interes naţional (Romgaz, Transgaz, Delgaz Grid, Electrica S.A.) sunt scutite de la plata acestei taxe pe perioada aprobată, pentru care este eliberat avizul de săpătură. De asemenea, nu se va percepe taxa de săpătură și garanția de refacere pentru lucrările de investiții ale Companiei Aquaserv executate din resurse proprii și care ulterior vor fi cuprinse în patrimoniul Municipiului Sighișoara.

 **(2)** Prin excepție, în situația nerespectării termenului prevăzut în avizul de săpătură, se vor aplica, în situațiile prevăzute la alineatul precedent, taxele majorate pentru perioada care excede durata aprobată prin aviz, până la refacerea efectivă și aducerea suprafețelor afectate la starea inițială, respectiv până la admiterea la recepție a lucrărilor și încheierea procesului verbal de recepție la terminarea lucrărilor.

 **(3)** În cazul investițiilor și reparațiilor executate de către Municipiul Sighişoara și societățile din subordine, nu se va percepe taxa de săpătură și garanția de refacere .

 **NOTĂ:** Alte scutiri de la plata taxei de săpătură și a garanției de refacere se pot acorda doar prin Hotărâri ale Consiliului Local Sighișoara.

**Art. 9 (1)** În cazul în care nu se poate respecta termenul prevăzut în avizul de săpătură, se poate solicita, anterior expirării termenului aprobat, prelungirea acestuia, o singură dată.

 **(2)** Avizul de prelungire se va emite în baza unei cereri în următoarele condiții :

- în cerere se vor specifica motivele care au condus la necesitatea prelungirii;

- perioada de prelungire să fie cel mult egală cu cea din avizul inițial;

- la cererea de prelungire se va anexa Avizul de săpătură al lucrărilor aferente rețelelor

 tehnico – edilitare inițial, în copie;

- la data solicitării prelungirii, lucrările să fie demarate, respectiv în derulare**.**

 **Art. 10** **(1)** Beneficiarul avizului de săpătură are obligația să notifice Municipiul Sighișoara cu privire la data încheierii lucrărilor de aducere la starea inițială a tuturor suprafețelor afectate, în caz contrar taxa majorată urmând a fi aplicată de la data expirării perioadei prevăzute în aviz și până la data data notificării efective. Recepția se va efectua în termen de 5 zile lucrătoare de la data notificării executantului cu privire la finalizarea lucrărilor de refacere, conform procesului verbal de recepție prevăzut în anexa nr. 4 la prezentul Regulament.

 **(2)** Lucrarea nerecepționată se consideră nepreluată și rămâne în continuare în sarcina executantului. În această situație, de la data notificării se va aplica taxa de săpătură, până la admiterea la recepție a lucrărilor și încheierea procesului verbal de recepție la terminarea lucrărilor.

 **Art. 11**  **(1)** Pentru asigurarea refacerii la starea iniţială a terenurilor, se percepe o garanţie de refacere a suprafețelor afectate, care intră în sarcina celor autorizaţi să execute aceste lucrări.

 **(2)** Garanția de refacere se constituie la valoarea stabilită de către Municipiul Sighișoara, pe categorii de lucrări, ( conform Anexei 5 ), iar plata se face în numerar, la casieria instituției sau prin virament bancar, în contul de garanții al Municipiului Sighișoara.

 **(3)** Restituirea garanţiei se face în proporţie de 70% după semnarea procesului verbal de recepţie, iar 30 % după expirarea termenului de garanție prevăzut în avizul de săpătură.

 **II. 2. Lucrări de reparații**

 **Art. 12 (1)** Lucrările de reparații la rețelele tehnico-edilitare se pot executa numai în baza unui aviz de săpătură, eliberat de către Municipiul Sighișoara, conform anexei nr. 3 la prezentul Regulament, în baza unei cereri, depusă cu 10 – 15 zile înainte de începerea lucrărilor, însoțită de următoarele documente:

 cerere tip - eliberată de municipiul Sighișoara, conform Anexei nr. 1 la prezentul Regulament;

 planul de situaţie pe care să fie marcată zona afectată;

 graficul de eșalonare al lucrărilor;

 memoriu tehnic și detalii de execuție, suprafața afectată în metri pătrați defalcată pe carosabil/trotuar/spațiu verde ;

 copie CUI a firmei constructoare;

 copie dupa CI/BI a responsabilului de lucrare din partea constructorului;

 datele de contact ale responsabilului lucrărilor de refacere;

 contractul ferm cu o firmă autorizată în lucrări de drumuri, pentru refacerea suprafeţelor afectate, în situaţia în care executantul în cauză nu este autorizat în astfel de lucrări;

 avizul Poliţiei Rutiere;

 acordul pompierilor, dacă lucrările necesită închiderea totală a străzii;

 dovada plății taxei pentru obținerea avizului de săpătură şi a garanţiei pentru lucrările de refacere.

 **(2)** Pentru lucrările de reparații**,** articolele 6-11 se aplică în mod corespunzător.

**II.3. Lucrări de intervenții, în regim de urgență, în caz de defecțiuni accidentale la rețele**

**Art. 13**  În caz de avarii la reţelele tehnico – edilitare, lucrările de remediere pot fi începute şi fără avizul de săpătură, acesta obţinându-se pe perioada execuţiei lucrărilor. În această situaţie deţinătorii de utilităţi au următoarele obligaţii:

1. să anunţe Primăria municipiului Sighișoara despre aceste lucrări (avarii) ce urmează a fi executate, în max. 4 ore de la constatarea evenimentului, scris sau verbal, telefonic, prin e-mail, fax sau direct, precum şi Poliţia Rutieră şi să înceapă lucrările de intervenţie fără întârziere;
2. după terminarea lucrărilor de intervenţie, să treacă de urgenţă la refacerea la starea iniţială a suprafeţelor afectate;
3. să constituie garanția de refacere a suprafețelor afectate, în funcție de lucrările executate.

**Art. 14** Lucrările în regim de urgență se avizează în baza unei cereri, depusă în termen de maxim 48 ore de la data avariei, cu precizarea următoarelor aspecte și însoțită de următoarele documente :

* cerere tip – conform model, prevăzut în anexa 1 la Regulament;
* adresa la care se solicită intervenția;
* zona afectată de lucrări (carosabil, trotuar, zonă verde, alee, parcare);
* caracteristicile zonei (asfalt, beton, pavele, macadam, dale, piatră cubică);
* estimare suprafață afectată (în mp);
* durata de execuție a lucrărilor, care să cuprindă și lucrările de refacere (aducerea la starea inițială a zonelor afectate);
* responsabilul lucrării din partea deținătorului de rețele (copie carte identitate, nr. telefon);
* plan de situație pe care să fie marcată zona afectată;
* avizul Poliției rutiere, dacă este cazul;
* contractul ferm cu o firmă autorizată în lucrări de drumuri, pentru refacerea suprafeţelor afectate, în situaţia în care executantul în cauză nu este autorizat în astfel de lucrări;

**Art. 15** Pentru lucrările de intervenții accidentale (avarii) la rețelele tehnico - edilitare pe domeniul public sau privat al Municipiului Sighișoara, se percepe o taxă zilnică pentru perioada prevăzută în cerere, conform Hotărârii Consiliului Local privind impozitele şi taxele locale.

 Pentru asigurarea refacerii la starea iniţială a terenurilor, pentru lucrările de intervenţii de urgență, deţinătorii de utilităţi sunt obligaţi să constituie un fond de garanţie pentru refacerea suprafeţelor (raportat la lucrările lunii precedente), plata taxei de săpătură și a garanției făcându-se după facturare, în perioada 1-15 a lunii următoare.

 **Art.** **16** Toate lucrările în regim de urgență vor fi semnalizate de către solicitant, conform legislației și a normelor în vigoare.

**Art. 17** Pentru lucrările de intervenții accidentale, articolele 7 - 11 se aplică în mod corespunzător.

**Cap. III. OBLIGAȚIILE BENEFICIARULUI AVIZULUI DE SĂPĂTURĂ**

**Art. 18** Beneficiarul avizului de săpătură are următoarele obligații:

1. Să respecte termenul prevăzut în avizul de săpătură, pentru executarea lucrărilor pe domeniul public sau privat al municipiului Sighişoara.

2. Să nu înceapă lucrările fără a avea asigurată baza tehnico-materială completă, precum și utilajele necesare pentru săparea/spargerea suprafețelor de teren afectate de lucrare.

3. Să nu înceapă lucrările fără a asigura semnalizarea rutieră corespunzătoare a lucrării, inclusiv pe timp de noapte (semnale luminoase).

4. Să taie cu disc de tăiat conturul săpăturii la suprafeţele de asfalt/beton, respectând o formă geometrică regulată.

5. Să evacueze imediat pământul rezultat din săpătură, pentru a nu îngreuna circulația pietonală și rutieră.

6. În cazul în care adâncimea de montaj a conductelor este sub 0,9 m, este necesar să prevadă măsuri de protejare a conductei, care să evite deteriorarea acesteia, cu acordul deţinătorilor de utilităţi.

7. Să refacă zona afectată similar cu cea existentă. Traseul afectat de săpătură se va reface la starea iniţială în funcție de îmbrăcămintea stradală, conform tehnologiilor de refacere prevăzute în prezentul Regulament, inclusiv remontarea bordurilor (dacă este cazul). În termen de 72 ore după terminarea lucrărilor, zona va fi lăsată curată (măturată), se va evacua excedentul de pământ și moloz, iar carosabilul va fi spălat.

8. Pentru refacerea sistemului rutier executantul este răspunzător timp de doi ani şi va reface suprafeţele ori de câte ori este necesar, până la recepţia finală a lucrării.

 9. Să semnalizeze lucrările de săpătură cu panouri de identificare a investiţiei, care vor conţine inscripţionată denumirea beneficiarului, constructorului, perioada autorizată, etc., conform Ordinului 63/N/11.08.1998, cu modificările și completările ulterioare.

 10. Lucrările vor fi semnalizate corespunzător, prin montarea de indicatoare rutiere, respectarea condiţiilor de închidere şi instituire a restricţiilor de circulaţie în vederea executării de lucrări în zona drumului public şi/sau pentru protejarea drumului, cu panouri, bandă şi gard protector pe tot parcursul lucrărilor, pe timp de zi şi noapte, conform HG 1391/2006 pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, republicată, cu modificările și completările ulterioare.

 11. Să solicite asistență din partea deţinătorilor de reţele din zona afectată, pe toată perioada desfăşurării lucrărilor, pentru a preîntâmpina orice avarie la reţelele edilitare.

 12. Beneficiarul şi constructorul sunt direct răspunzători de tăierea sau tunderea vegetaţiei fără aprobări legale, precum şi de degradarea drumurilor, instalaţiilor şi construcţiilor de orice fel situate în zona afectată de lucrare şi vor suporta contravaloarea pagubelor provocate.

 13. Operatorii economici deținători de utilități sau după caz constructorul lucrărilor tehnico-edilitare au obligația de a informa prin orice mijloace ( mass-media, afișe, comunicări, etc..), participanții la trafic cu privire la execuția acestor lucrări.

14. Termenul de finalizare a tuturor lucrărilor de săpătură, care afectează partea carosabilă, nu va depăşi data de 15 noiembrie. După această dată, până la data de 15 martie vor fi autorizate doar lucrările care se execută cu respectarea normativelor pentru realizarea pe timp friguros a lucrărilor de drumuri.

**CAP. IV. CONDIȚII TEHNICE -de refacere a îmbrăcăminții străzii (carosabil + trotuar) afectată de lucrările de intervenții, reparații capitale, modernizări, extinderi ale rețelelor tehnico-edilitare**

A. Îmbrăcăminți de mixturi asfaltice:

 a) Carosabil:

 - 4 cm. BA 16 covor asfaltic pe lungimea săpăturii și 3,5 m lățime cu decapare

 mecanizată

 - 6 cm. BA 25 straturi de bază la lungimea și lățimea săpăturii ( 10 cm. pe DN )

 - 25 cm. piatră spartă

 - 40 cm. balast

 - pământ (grosime variabilă)

 b) Trotuare:

 - 4 cm. BA 8 pe întreaga suprafață cu decapare manuală și asigurarea planeității

 trotuarului la 2%

 - 20 cm. piatră spartă

 - 20 cm. balast

 - pământ (grosime variabilă)

B. Îmbrăcăminți de beton:

 a) Carosabil:

 - conform detaliului (1)

 - 25 cm. piatră spartă

 - 40 cm. balast

 - pământ ( grosime variabilă)

 b) Trotuare:

 - 4 cm. BA 8 pe întreaga suprafață

 - 20 cm. piatră spartă

 - 20 cm. balast

 - pământ ( grosime variabilă)

C. Îmbrăcăminți de pavaj:

 a) Carosabil:

 - conform detaliului (2)

 - 25 cm. piatră spartă

 - 40 cm. balast

 - pământ ( grosime variabilă)

 b) Trotuare:

 - pavaj, dale prefabricate pe întreaga suprafață ( la trot. cu lățimea până la 2 m.)

 - 20 cm. piatră spartă

 - 20 cm. balast

 - pământ ( grosime variabilă)

D. Macadam

 - stratul de uzură se va realiza din piatră spartă, sort 8 – 25 în grosime de 10 cm.

 pe toată lățimea străzii

NOTĂ: compactarea se va executa în straturi succesive de 10 – 20 cm. grosime



 **Cap. V. CONTRAVENȚII ȘI SANCȚIUNI**

**Art. 19** Constituie contravenție și se sancționează potrivit prevederilor prezentului Regulament următoarele fapte:

a) executarea de săpături pe domeniul public sau privat al Municipiului Sighișoara, fără aviz de săpătură sau în baza unui aviz de săpătură expirat – cu amendă, conform prevederilor actelor normative în materie (hotărâri ale Consiliului Local Sighișoara), în vigoare la data constatării faptei;

b) nerealizarea lucrărilor de curățare, amenajare ori degajare, după caz, a amplasamentului și/sau a terenurilor adiacente ocupate temporar pe durata execuției, odată cu încheierea lucrărilor – cu amendă între 2.000 – 2.500 lei;

c) nerespectarea obligației de a anunța în termen de 4 ore intervenția pe domeniul public sau privat al Municipiului Sighișoara – cu amendă între 200 lei – 500 lei;

d) nesemnalizarea în mod corespunzător a lucrărilor de refacere pe domeniul public sau privat al Municipiului Sighișoara – cu amendă între 200 lei – 500 lei;

e) nerespectarea obligației de a trece de urgență la refacerea la starea iniţială a suprafeţelor afectate, imediat după terminarea lucrărilor de intervenţie – cu amendă între 500 – 1.000 lei;

f) nerespectarea obligației de a solicita avizul de săpătură în perioada execuției lucrărilor, în cazul intervențiilor accidentale – cu amendă între 500 – 1.000 lei;

g) nerespectarea obligației de a interveni prompt (în max. 48 de ore de la constatare) pentru remedierea suprafețelor refăcute, în cazul depistării unor eventuale probleme legale de structură, cedări locale, etc. – cu amendă între 500 – 1.000 lei;

 Contravențiile se constată de către Primar, împuterniciții acestuia și Poliția Locală, conform prevederilor O.G. nr. 2/2001 privind regimul juridic al contravențiilor, cu modificările și completările ulterioare.

 Serviciul Tehnic, Investiții-Urmărire Contracte,

 Monitorizare Servicii de Utilități Publice

 Ing. Radu Pavel-Puiu

 **Anexa 1 la Regulament**

CĂTRE,

MUNICIPIUL SIGHIȘOARA

Subsemnatul(a) (Societatea comercială)………………………………………….… cu domiciliul (sediul) în……………………………….., str…………………………………………, nr……….., înmatriculată la R.C. cu nr……………………….., C.F. nr……..…………, reprezentată prin……..……………………. în calitate de………………….., cu domiciliul în ........................., str................................. ......................................, având C.I. seria………nr. …………………, prin prezenta solicit eliberarea unui aviz pentru lucrări de săpătură pe str…………………………………………., nr. ………… în vederea (obiectivul lucrării): ………………………………….. ............................................................................................................................................................................. …………………………………………………………………........................................................................

………………………………………………………………………………………………………………

 Lucrările de săpătură vor afecta:

1. Carosabil:
2. Asfalt……………………..mp;
3. Beton …………….……….mp;
4. Pavaj………………………mp;
5. Macadam ………………….mp.
6. Trotuar:
7. Asfalt ……………………..mp;
8. Beton ……………………..mp;
9. Pavaj ………….…………..mp;

Tip pavaj………………………………………………………………………….

3. Zonă verde ………………………………………….mp.

şi se vor derula pe perioada …………………………………………………………………………………….

 De efectuarea lucrărilor de săpătură şi refacere răspunde ………………………………..

………………………………………………………………………………………………………………

 Alăturat prezentei anexez următoarele: (conform documentelor necesare din Regulament)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

DATA ……………………….. SEMNATURA

 **Anexa 2 la Regulament**

 **ROMÂNIA**

**JUDEŢUL MUREȘ**

**MUNICIPIUL SIGHIȘOARA**

**Proces verbal de predare-primire amplasament pentru săpătură**

**nr.\_\_\_\_\_\_\_\_\_\_\_din\_\_\_\_\_\_\_\_\_\_\_**

Încheiat azi\_\_\_\_\_\_\_\_\_\_\_ cu ocazia predării de către Municipiul Sighișoara către\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_în calitate de executant a amplasamentului necesar efectuării lucrărilor de săpătură.

În acest scop, de comun acord se stabilesc următoarele:

1. În vederea eliberării avizului de săpătură, executantul de lucrări va prezenta următoarele:
2. contractul ferm cu o firmă autorizată în lucrări de drumuri, pentru refacerea suprafeţelor afectate, în situaţia în care executantul în cauză nu este autorizat în astfel de lucrări;
3. Lucrările se execută pe traseul aprobat în autorizaţia de construire nr. \_\_\_\_\_\_\_\_\_\_\_\_din\_\_\_\_\_\_\_\_\_\_;
4. Semnalizarea punctului de lucru şi dirijarea circulaţiei în zona spargerii, atât pe timp de zi cât şi pe timp de noapte, se va face conform instrucţiunilor şi normelor în vigoare privind condiţiile de închidere / restricționare a circulaţiei în vederea executării de lucrări în zona drumurilor de utilitate publică şi va fi în sarcina celui care a preluat amplasamentul. Modificarea semnalizării rutiere în zona lucrărilor se va realiza pe baza avizului dat de Comisia de circulaţie din cadrul Municipiului Sighișoara; demontarea indicatoarelor de restricţie şi dirijare a circulaţiei în zonă şi montarea indicatoarelor iniţiale, cade în sarcina celui care a preluat amplasamentul.
5. Începând cu data predării amplasamentului lucrării de către Municipiul Sighișoara către executant, până la recepţia lucrărilor de refacere a suprafețelor afectate, executantul răspunde pentru prejudiciile cauzate terţilor din eventualele accidente de circulaţie din zona lucrării.
6. Zona verde amenajată (arbori, arbuşti, flori anuale, bienale sau perene) se va evalua înainte de spargere, iar zona verde afectată va fi nivelată şi gazonată.
7. Orice defecţiune apărută în timp la sectorul de drum refăcut cade în sarcina beneficiarului avizului de săpătură. Eventualele degradări apărute în această perioadă se vor remedia de către beneficiarul / executantul avizului de săpătură, conform art. 25, lit. k) din Legea 10/1995 privind calitatea în construcţii, cu modificările și completările ulterioare.

**FIŞA OBIECTIV**

Investitor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa investitor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. \_\_\_\_bl.\_\_\_\_\_\_sc.\_\_\_\_\_ap\_\_\_\_

Adresa obiectiv:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. bl.\_\_\_\_\_\_sc.\_\_\_\_\_\_ap.\_\_\_

Scop spargere:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**REFACERE OBIECTIV**

Tip carosabil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Suprafaţa (mp) fundaţie:

 (mp) strat de bază:

 (cm) îmbrăcăminte

Tip bordură:

 Lungime (ml)

Tip trotuar:

 Suprafaţă (mp)

 Fundaţie (cm):

 Îmbrăcăminte (cm):

Zona verde (arbori, arbuşti, flori anuale, bienale sau perene):

 Suprafaţă (mp)

**GRAFIC DE EXECUŢIE**

Perioada de execuţie\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_zile de la data primirii avizului de săpătură.

Predarea amplasamentului către Municipiul Sighișoara se face în termen de 5 zile lucrătoare de la data finalizării lucrărilor, prevăzută în avizul de săpătură.

Antreprenorul rămâne răspunzător pentru buna execuţie a lucrărilor de refacere a suprafețelor afectate pe perioada de 2 ani de zile de la data predării amplasamentului.

Data predării amplasamentului către Municipiul Sighișoara este\_\_\_\_\_\_\_\_\_\_\_\_\_\_\_\_\_\_\_\_\_\_

Observaţii:

Nepredarea amplasamentului către Municipiul Sighișoara la data stabilită prin graficul de execuţie poate atrage după sine interdicţia pentru executant de a mai executa lucrări care afectează domeniul public.

Prezentul proces verbal s-a întocmit în două exemplare: unul pentru executant şi unul pentru Primărie.

Am primit 1 exemplar şi am luat la cunoştinţă de conţinutul său.

 **AM PREDAT, AM PRIMIT,**

 **MUNICIPIUL SIGHIȘOARA, EXECUTANT,**

 **Anexa 3 la Regulament**

 **ROMÂNIA**

**JUDEŢUL MUREȘ**

**MUNICIPIUL SIGHIȘOARA**

## **AVIZ PENTRU LUCRĂRI DE SĂPĂTURĂ**

## **NR. \_\_\_\_\_/\_\_\_\_\_\_\_\_\_\_\_**

# În urma cererii adresate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în \_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_ nr.\_\_\_\_\_, înmatriculată la R.C. nr.\_\_\_\_\_\_\_\_\_\_\_\_\_, CUI nr. \_\_\_\_\_\_\_\_\_\_\_, reprezentată prin ing. \_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_, având CI seria \_\_\_\_\_\_, nr. \_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_\_\_\_ str. , nr.\_\_\_\_\_\_\_\_\_\_\_, înregistrată cu nr. \_\_\_\_\_\_\_\_\_\_\_, se autorizează executarea lucrărilor de săpătură pe domeniul municipiului Sighișoara pentru:

### I. Obiectivul lucrării : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

II.Amplasamentul lucrării:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III. Suprafaţa pe categorii:

 1. Carosabil: a. Asfalt \_\_\_\_\_\_\_\_\_ mp. 2.Trotuar: a. Asfalt \_\_\_\_\_\_\_\_\_\_ mp.

 b. Beton \_\_\_\_\_\_\_\_\_ mp. b. Beton \_\_\_\_\_\_\_\_\_\_ mp.

 c. Pavaj \_\_\_\_\_\_\_\_\_\_ mp. c. Pavaj \_\_\_\_\_\_\_\_\_\_\_ mp.

 d. Macadam \_\_\_\_\_\_\_ mp. Tip pavaj : \_\_\_\_\_\_\_\_\_\_\_\_\_\_

 3. Zonă verde: \_\_\_\_\_\_\_\_\_\_\_ mp. 4. TOTAL suprafaţă \_\_\_\_\_\_\_ mp.

 IV. Durata avizului: Prezentul aviz este valabil până la data de \_\_\_\_\_\_\_\_\_\_\_\_\_\_.

 Lucrarea a fost înregistrată la Poliţie sub nr. \_\_\_\_\_\_ /\_\_\_\_\_\_\_\_\_\_\_\_\_\_\_\_ ;

 Lucrarea are autorizaţia de construire nr. \_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_ ;

 Responsabilul lucrării este \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 CONDIȚII DE EXECUȚIE:

* semnalizarea punctului de lucru şi dirijarea circulaţiei în zona spargerii, atât pe timp de zi cât şi pe timp de noapte, se va face conform instrucţiunilor şi normelor în vigoare privind condiţiile de închidere / restricționare a circulaţiei;
* constructorul va lua toate măsurile necesare și rămâne răspunzător până la terminarea lucrărilor pentru siguranța pietonilor și circulația autovehiculelor în zonele afectate de lucrările de săpătură;
* începerea lucrărilor se va face cu avizele și asistența tehnică a deținătorilor de rețele edilitare subterane;
* în caz de traversare a străzilor, lucrarea se va executa pe tronsoane, astfel încât să fie asigurat un sens de circulaţie;
* executantul lucrării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_are obligaţia evacuării pământului şi molozului rezultat din săpătură în totalitate;
* se va obține avizul Poliției rutiere;
* în cazul în care lucrarea se execută pe domeniul privat, veți obține acordul proprietarilor;
* în caz de închidere totală a străzii, se vor anunţa pompierii;
* în cazul afectării rădăcinilor de copaci, cât şi a altor reţele subterane, sunteţi direct răspunzător timp de doi ani de la data terminării lucrărilor;
* se va respecta tehnologia de refacere, conform condițiilor prevăzute în Regulament ;
* comportarea în timp a carosabilului refăcut va fi identică cu a sistemului rutier adiacent. Orice defecţiune apărută în timp la sectorul de drum refăcut cade în sarcina beneficiarului avizului de săpătură. Eventualele degradări apărute în această perioadă se vor remedia de către beneficiarul / executantul avizului de săpătură, conform art. 25, lit. k) din Legea 10/1995 privind calitatea în construcţii, cu modificările și completările ulterioare.
* refacerea domeniului public / privat al Municipiului Sighișoara afectat de lucrări se va executa de către \_\_\_\_\_\_\_\_\_\_\_\_\_\_\_\_\_\_ , lucrarea fiind recepționată de către comisia de recepție din cadrul Municipiului Sighișoara;
* în conformitate cu **H.C.L. nr. \_\_\_\_\_\_\_\_\_\_**, **taxa de săpătură pentru investiţii de utilităţi publice este de \_\_\_\_ lei/mp/zi** pentru intervenţiile în carosabil şi \_\_\_\_\_\_**lei/mp/zi** pentru intervenţiile în trotuare, alei şi zone verzi. Pentru lucrări de intervenţii (accidentale), **taxa de săpătură** este de \_\_\_\_ **lei/mp/zi, indiferent de zona afectată ;**
* în situația în care nu s-au finalizat lucrările în termenul prevăzut în avizul de săpătură, taxa zilnică se majorează cu 300% până la data recepției lucrărilor de refacere a suprafețelor afectate;
* în situația în care se solicită aviz de săpătură pentru un drum modernizat și care se află în perioada de garanție, taxa de săpătură se majorează cu 500 %;
* degradarea prematură a refacerii din cauza viciilor de execuție ascunse, rămâne exclusiv în responsabilitatea beneficiarului de aviz, care va suporta toate consecințele (amendă și despăgubiri);
* în cazul deteriorării în perioada de garanţie a lucrărilor executate, refacerea se va executa pe cheltuiala beneficiarului;
* în conformitate cu OUG nr.195/2002 privind circulația pe drumurile publice, republicată, cu modificările și completările ulterioare, sunteți direct răspunzător de pagubele produse autovehiculelor ;
* antreprenorul rămâne răspunzător pentru buna execuţie a lucrărilor de refacere a suprafețelor afectate pe perioada de 2 ani de zile de la data predării amplasamentului.

Lucrările de săpătură şi refacere se execută în perioada : **\_\_\_\_\_\_\_\_\_\_\_\_\_\_\_\_\_\_\_\_\_**

Data la care s-a finalizat lucrarea : \_\_\_\_\_\_\_\_\_\_\_\_\_\_\_\_

Taxa depăsire perioada autorizată : \_\_\_\_\_\_\_\_\_\_\_\_\_\_\_\_\_

După lucrările de refacere, veţi convoca comisia la recepţia lucrărilor, în vederea încheierii procesului- verbal de recepţie la terminarea lucrărilor, în baza căruia vă puteţi recupera garanţia bănească.

Plata taxei de autorizare:  **\_\_\_\_\_\_\_\_\_\_\_\_\_\_\_\_\_\_\_\_\_\_\_** pentru valoarea de \_\_\_\_\_\_\_\_\_\_\_

Plata garanţiei băneşti : \_\_\_\_\_\_\_\_\_\_\_\_\_\_\_\_\_\_\_\_\_\_\_\_ pentru valoarea de \_\_\_\_\_\_\_\_\_\_

#  Primar, Sef Serviciu,

#

#

Am luat la cunoștință și mă oblig să respect condițiile tehnice impuse prin prezentul aviz și din Regulamentul privind procedura de autorizare şi condiţiile de refacere a domeniului public şi privat al municipiului Sighişoara afectat în urma executării lucrărilor tehnico – edilitare.

Beneficiar executant:

  **Anexa 4 la Regulament**

**Proces verbal de recepție a lucrărilor de refacere a suprafețelor afectate de lucrări de săpătură în municipiul Sighișoara**

Încheiat astăzi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_între Municipiul Sighișoara, în calitate de beneficiar al lucrărilor de refacere și \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de executant al lucrărilor \_\_\_\_\_ \_\_\_\_\_\_\_\_\_\_\_\_\_\_\_\_\_\_ cu privire la recepția la terminarea lucrărilor de refacere a suprafețelor afectate de lucrări de săpătură pe domeniul municipiului Sighișoara.

Au fost verificate următoarele locații unde au fost executate lucrări de către \_\_\_\_\_\_\_\_\_\_\_\_\_\_\_\_\_\_\_, conform Avizelor de săpătură nr. \_\_\_\_\_\_\_\_\_\_\_\_\_, astfel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 S-a constatat că aducerea la starea inițială a terenului afectat de săpături s-a / nu s-a realizat corespunzător:

* carosabil\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* trotuar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* zona verde\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Probleme apărute: \_\_\_\_\_\_\_\_\_\_\_\_\_\_\_\_\_\_\_\_\_

Obiecţii:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Notă:** Antreprenorul rămâne răspunzător pentru buna execuţie a lucrărilor de refacere a suprafețelor afectate pe perioada de 2 ani de zile de la data predării amplasamentului.

 Prezentul proces verbal a fost întocmit în două exemplare originale, câte unul pentru fiecare parte.

 **Municipiul Sighișoara, Executant,**

 **Anexa 5 la Regulament**

**LISTA DE PREȚURI**

**PENTRU CALCULAREA GARANȚIILOR**

**LA LUCRĂRILE DE REFACERE**

**Nr.Crt. ARTICOL LUCRARE U/M CANTITATE PRET TOTAL coef. 133,62**

 **( Lei/UM)**

 1. Carosabil asfalt mp. 1 263.24 351.74

 2. Carosabil beton mp. 1 131.48 175.68

 3. Carosabil pavaj mp. 1 97.89 130.80

 4. Macadam mp. 1 93.88 125.44

 5. Trotuar asfalt mp. 1 88.45 118.19

 6. Trotuar beton mp. 1 97.77 130.64

 7. Trotuar pavele mp. 1 132.77 177.41

 8. Trotuar dale 50x50x7 mp. 1 113.27 151.35

 9. Zona verde mp. 1 35.5 47.44

 Întocmit

 ing. Radu Pavel Puiu